[bookmark: _Hlk135227171][bookmark: _Hlk166233791]
Indicatorii tehnico-economici pentru obiectivul de investiții 
„Sistematizare zona Elena Ghenescu, oraș Deta, jud. Timiș”

I. Indicatori financiari
Valoarea totală a investiției:
	
	Valoare fără TVA
	TVA
	Valoare cu TVA

	Total general
	1.135.282,95
	213.823,36
	1.349.106,33

	- din care C+M
	899.714,64
	170.945,80
	1.070.660,44


II. Investiții propuse
Prezenta documentaţie tratează, în faza de proiect tehnic, lucrările rutiere aferente obiectivului „Sistematizare zona Elena Ghenescu, oraș Deta, jud. Timiș”
Lucrarea se încadrează, conform HG 261/94 şi 766/97 în categoria de importanţă „C” şi clasa de importanţă III,
Lucrări rutiere: modernizare stradă, realizare locuri de parcare și trotuare:
Se propune reabilitarea Străzii Elena Ghenescu. Conform planului de situație anexat, strada se va împărții în două tronsoane: Tronsonul 1 (tronsonul de case) de la intersecția cu Strada Ștefan cel Mare, până la începutul zonei de blocuri și Tronsonul 2 (tronsonul de blocuri) de la începutul zonei de blocuri până la prima curbă la dreapta. 
Tronsonul 1: 
Pe acest tronson, traseul Străzii Elena Ghenescu începe la intersecția cu Strada Ștefan cel Mare și se termină la intersecția cu Strada de la începutul zonei de blocuri. Lungimea acestui tronson este de 158,00 m și urmărește traseul existent al străzii. Lățimea proiectată a părții carosabile pentru acest tronson este de 5,50 m încadrată de două acostamente din piatră spartă cu lățimea de 0,50 m. Scurgea apelor pluviale de pe acest sector se va realiza în rigolele existente.
Pentru parcarea existentă din zona intersecției cu Strada Ștefan cel Mare se vor reconfigura locurile de parcare prin refacerea marcajelor rutiere și reglementarea circulației. 
Tronsonul 2: 
Pe acest tronson, traseul Străzii Elena Ghenescu începe la intersecția cu strada perpendiculară și se continuă până la prima curbă la dreapta din zona blocurilor. Lungimea acestui tronson este de 121,00 m și urmărește traseul existent al străzii. Lățimea proiectată a părții carosabile pentru acest tronson este de 5,50 m încadrată de parcări perpendiculare și laterale în funcție de spațiul disponibil. Pe acest tronson se vor amenaja 6 locuri de parcare paralele cu calea de circulație și 60 locuri de parcare perpendiculare. Dimensiunile locurilor de parcare paralele sunt 2,50 x 5,50 m, iar cele perpendiculare au dimensiunile 2,30...2,70 x 5,00 m. 
Pe acest tronson, platforma părții carosabile și a parcărilor se va încadra cu borduri prefabricate din beton 20X25 așezate pe o fundație din beton C 30/37 25X30 cm. 
Pe acest tronson se vor amenaja și trotuare din pavaj cu lățimea de 1,50 m. Trotuarele se vor încadra cu borduri prefabricate din beton 10x15 așezate pe o fundație din beton C 30/37 15X20 cm. În dreptul accesurilor spre scările blocurilor, lățimea trotuarului va fi de 2,50 m.
Se va amenaja racordul la o stradă laterală cu lățimea de 3,50 m. 
Scurgea apelor pluviale de pe acest sector se va realiza în receptorii pluviali existenți ai orașului Deta. Aceștea se vor ridica cota carosabilului proiectat. 
Tronson perimetral: 
Pe acest tronson se va reface trotuarul existent și se va moderniza racordul la o stradă laterală. Trotuarele vor avea lățimea de 1,00 m și se vor încadra cu borduri prefabricate din beton 10x15 așezate pe o fundație din beton C 30/37 15X20 cm. În dreptul accesurilor spre scările blocurilor, lățimea trotuarului va fi de 2,50 m.
Pentru strada laterală, structura rutieră propusă este următoarea: 4 cm strat de uzură din beton asfaltic BA16, 6 cm strat de legătură din beton asfaltic deschis BAD22,4, 15 cm strat superior de fundație din piatră spartă amestec optimal, 20 cm strat de fundație din balast, 10 cm strat de formă din balast. Aceasta va avea lățimea părții carosabile de 5,50 m și va fi încadrată cu borduri prefabricate din beton 20X25 așezate pe o fundație din beton C 30/37 25X30 cm.
Pentru trotuare, structura propusă este următoarea: 6 cm pavaj prefabricat din beton, 3 cm strat de nisip, 12 cm strat superior de fundație din piatră spartă amestec optimal, 15 cm strat inferior de fundație din balast, geotextil minim 150 g/mp. 
Căminele existente pe amplasamnetul părții carosabile și trotuarelor se vor aduce la cota din proiect. 
Stâlpii de iluminat existenți care se află pe amplasamentul parcării și trotuarelor se vor reloca în zonele verzi. 
Durata de executie: 3 luni

